

-------------------------------------------------------------------------------------------

**Bűnelkövetők felügyelete Európában**

**COST - Tudományos és Technológiai Európai Együttműködési Program**

**(IS106 számú COST Akció)**

**SAJTÓKÖZLEMÉNY**

**\*\*\* Közlési tilalom alatt 2016 március 15. 0:00 óráig \*\*\***

**VEZETŐ TUDÓSOK FELHÍVÁSA**

**A BÜNTETÉS ÚJ MEGKÖZELÍTÉSÉRŐL**

**Az EU COST "Offender Supervision in Europe" c. programjának keretében 23 országból 60 vezető kutató foglalkozott a "tömeges felügyelet" (mass supervision) vizsgálatával az európai büntető igazságszolgáltatási rendszerekben. Megállapították, hogy a felügyelet tömegessé válása nem a kevésbé költséges és hatékonyabb büntető megoldások keresésének következménye, hanem az országok többségében a felügyelet a börtönbüntetések növekedésével *párhuzamosan* zajlott. Ez a folyamat expanzív és igen költséges büntető rendszert eredményezett, amely a korábbinál mélyebben és egyre növekvő számban avatkozik be a felügyelet alatt álló emberek életébe.**

A hálózat (COST Action IS1106, "Bűnelkövetők felügyelete Európában", lásd: [www.offendersupervision.eu](http://www.offendersupervision.eu)) a program négy éve alatt áttekintette a releváns kutatási eredményeket és kifejlesztett a bűnelkövetők felügyeletének különböző aspektusait tanulmányozó hat kísérleti programot, amelyek a felügyeletet a kiszabott büntetés keretében, illetve szabadságvesz­tés büntetés helyett, vagy az után alkalmazott formában valósították meg.

A hálózat alelnöke **Kristel Beyens**, a Brüsszeli Free University professzora kijelen­tet­te:

*"Ma már tudjuk, hogy a bűnelkövetők felügyeletének gyakoribbá válása és diverzifikációja általában nincs hatással a bör­tön­-populációra Európában. Kísérleti programjaink sorra bebizonyították, hogy - ellen­tétben a közvéleke­dés­sel - még a szabályosan végrehajtott és hasznos felü­gye­let is alapvetően fájdalmas tapasztalat. Fel kell hívnunk a figyelmet arra, hogy a bün­­tető kontroll terjeszkedik és egyre több embert érint. Sürgető, hogy megvizsgáljuk ennek okait és megakadályozzuk a büntető kontroll expanzióját."*

A kutatók felhívták az európai országok figyelmét arra, hogy igaz­ság­ügyi rendszereik fejlesztése során az alábbi két alapelv alkalmazása elengedhetetlen:

1. A felügyelet alkalmazásáról és megszüntetéséről szóló döntéseknek (hasonlóan a szabadságvesztésről szóló döntésekhez) a **tettarányossághoz** kell igazodniuk. Senkit sem lehet szigorúbb feltételeket támasztó követelményeknek, vagy az elkövető életébe jobban beavatkozó felügyeletnek alávetni, mint amit az általa elkövetetett jogsértés alapján megérdemel.
2. A felügyeletet oly módon kell végrehajtani, hogy az aktívan törekedjen a **nem kívánt és szükségtelen következmények minimalizálására**, akár a felügyelet alatt álló személlyel, akár más érintettekkel kapcsolatosan (például családtagok).

**Notes**

A kutatók azt is megállapították, hogy bizonyos társadalmi csoportok tagjai (például a mentális problémákkal küzdők, a külföldi állampolgárok, stb.) ál­ta­lában ki vannak zárva a felügyeleti típusú szankciók és intézkedések alkalmazási lehetőségéből, ezért gyor­sab­ban kerülnek be a büntető igazságszolgáltatás formális rendszerébe, és könnyebben sújtják őket sza­bad­ság­vesz­téssel és egyéb büntető szankcióval. A kutatók álláspontja szerint a marginalizált és kiszolgáltatott hely­zet­ben lévő társadalmi csoportok bűnelkövető tagjai számára - az erre alkalmas esetekben - könnyebben elérhetővé kell tenni a büntető fe­lü­gye­­le­t alkalmazását.

A kísérleti programok eredményei arra utalnak, hogy a felügyelet alá helyezett személy szabálykövető viselkedésének ösztönzését és a felügyelet céljainak megva­ló­sulását segítő munkának legfőképp a törvény szelleméhez és a szankció vagy in­téz­kedés szándékaihoz kell igazodnia, s nem csupán a formai követelmények betartatásához. A bűnelkövetők felügyeletének végrehajtását javítani szándékozó erőfeszítéseket a ***méltányosság*nak** és ***segítőkészség*nek** kell áthatnia. Meggyőző bizo­nyí­tékunk van már arra, hogy a felügyelet gyakorlásának e két tartalmi jellemzője erősíti a felügyelet alatt álló elkötelezettségét, minimalizálja a felügyelettel járó fájdalmakat és segíti a pozitív eredmények kialakulását az állampolgári integráció és befogadás területén; segíti továbbá a bűnismétlés csökkentését is.

Az együttműködésben résztvevő kutatók szerint a felügyelet témájának vizsgálata mind a mai napig relatíve elhanyagolt kutatási terület a társadalomtudományban. Újabb kutatási források szükségesek tehát annak érdekében, hogy túl lehessen lépni a programok kísérleti fázisán, és komolyan meg lehessen vizsgálni, hogy:

* a bűnelkövetők felügyelete milyen közvetlen hatást gyakorol az érintettekre (azaz nem csak elkövetőkre, hanem családjaikra, közösségeire és az áldoza­tokra egyaránt);
* hogyan születnek a büntető felügyeletről szóló döntések és azok milyen eredményt hoznak;
* milyen tényezők alakítják a bűnelkövetők felügyeletének gyakorlati végre­haj­tá­sát; és hogyan lehet mindezt a leghatékonyabban megreformálni.

**Fergus McNeill** a Glasgow-i Egyetem professzora, a COST akció elnöke így össze­gez­te a fentieket:

"Négy évig tanulmányoztuk a büntető igazság-szolgáltatási rendszereket abból az igen ritkán vizsgált szempontból, amely az állam, a civil társadalom és a polgárok viszonyrendszerének lakmusz-papírja lehet. Ezek az intézmények, kultúrák és gyakorlatok olyan tükröt mutatnak nekünk, amelybe még akkor is bele kell néznünk, ha nem mindig tetszik nekünk az amit ott látunk. A 23 országban végzett munka arra kényszerít bennünket, hogy megvizsgáljuk saját igazságszolgáltatási rendszerünket, és világosab­ban lássuk a pozitív változás lehetőségét".

-------------------------------------------------------------------------------------------

**További információk**

A záró dokumentum elérhető itt:

<http://www.offendersupervision.eu/wp-content/uploads/2016/03/Final-Report.pdf>

A konferenciáról itt:

<http://www.offendersupervision.eu/wp-content/uploads/2016/02/OSE-Brussels-Conference-Programme.pdf>

COST nemzetközi kapcsolattartó: Professor Fergus McNeill (a COST akció elnöke)

[Fergus.McNeill@glasgow.ac.uk](mailto:Fergus.McNeill@glasgow.ac.uk)

+44 (0)7795 252823

Magyarországi kapcsolattartó: Professor Dr. Kerezsi Klára

MTA doktora, egyetemi tanár

Nemzeti Közszolgálati Egyetem

Rendészettudományi Kar

<Kerezsi.Klara@uni-nke.hu>

+36 30 4582845

**Megjegyzések**

**Az IS106 számú COST Akció zárójelentését** a mai napon azután tesszük közzé, hogy azt már előzetesen áttekintették a Brüsszeli Szabadegyetemen (Free University) 2016. március 11-12. között meg­rendezett nemzetközi konferenciájára szerte Európából érkező kutató, szakpolitikus és párt­fogó szervezeti vezető szakemberek. A konferencia részét képezte egy fotókiállítás (kurátor: Carolyne Kardia), valamint e fotók által inspirált zenei előadás (melyet Louis Abbott, a skót duda­zene­kar adott elő). A képek és dalok olyan szakmai műhelymunka során születtek meg, amelybe felügyelet alatt álló embereket, illetve a büntető felügyeletet gyakorló, vagy annak gyakorlását még csak elsajátító személyeket egyaránt bevontak.

**A COST Programról**

A COST a legrégebb óta futó európai keretprogram, mely az európai kutatók, mér­nö­kök, és oktatók nemzetek közötti együttműködésének támogatásának céljából jött lét­re. Egyedülálló eszköz számukra, hogy közösen fejleszthessék tovább ötlete­i­ket és kezdeményezéseiket a tudomány és a technológia bármely területén, bele­ért­ve a tár­sadalomtudományokat is azáltal, hogy az egyes országok által finan­szí­ro­zott ku­ta­tá­soknak páneurópai hálózati kereteket biztosít.

A tudomány és a technika területén kialakított európai kormányközi együttműködési keret­rendszerre építve, a COST - 1971-es megalakítása óta - hozzájárul a tudomány, a politikusok és a társadalom közötti rések kitöltéséhez, szerte Európában és azon túl is.

Mint a korszerű multidiszciplináris kutatások előfutára, a COST Program igen font­os szerepet játszik az Európai Kutatási Térség ([European Research Area](http://ec.europa.eu/research/era/index_en.html)) fej­lesz­té­sé­ben. Előrevetíti és kiegészíti az EU-keretprogramok tevékenységét, hidat alkot a COST Felzárkózó célországok tudományos közösségei irányába. Növeli továbbá a kutatók mobilitását Európában, és elősegíti a legkiválóbb tudományos eredmények intézményesülését. További információkért lásd: <http://www.cost.eu/about_cost>

**E sajtóközleményben és a csatolt dokumentumokban kifejtett vélemé­nyért a szerzők viselnek kizárólagos felelősséget, és az álláspontok nem szükségszerűen fedik az Európai Bizottság nézeteit.**

****